Cyclorama

Cyclorama ass eng lëtzebuergesch Museksgrupp, déi 2007 gegrënnt gouf an haaptsächlecht instrumentale Rock mécht.

 Bandgeschicht 

De Sebastien Laas huet Cyclorama 2007 als Soloprojet gegrënnt. Hien huet 2009 eleng den Album This Is Aerial Spacerock, Keep Your Hair On!! produzéiert an opgeholl, deen 2010 erauskoum.lessentiel.lu: Cyclorama, c'est apaisant et émouvant en même temps (24. Januar 2010)

2009 ass de Batteur Pit Reyland derbäikomm, an duerno och de Bassist Yves Stephany. Si hunn zesummen eng Rei Concerte gespillt an och e puer EPen opgeholl, dorënner Soundwave (2011).

Den Yves Stephany huet de Projet 2014 verlooss.lequotidien.lu: Le nouvel opus de Sébastien Laas (interview) vum Grégory Cimatti (29. Januar 2015) D'Joer drop huet Cyclorama um franséische Label Chez Kito Kat den Album Astral Bender erausbruecht. Deen huet eng Längt vun 42 Minutten an ass méi vun der New Wave beaflosst wéi vireg Verëffentlechungen. D'Releaseparty war de 5. Dezember 2015 am Atelier.canyouhear.fr: Les expérimentations de Cyclorama (27. November 2014)

2023 hu Cyclorama den Album Kill the Myth erausbruecht, op deem fir d'éischt Kéier och Gesank ze héieren ass. Sänger ass de Sebastien Laas. Dat siwent a lescht Lidd vum Album, Sleep Underneath, huet eng Längt vu méi wéi 20 Minutten. D'Releaseparty war de 6. Mee an de Rotonden.lequotidien.lu: Cyclorama : «La musique est un moyen de libérer de l’énergie !» vum Valetin Maniglia (5. Mee 2023)

De Sebastien Laas war oder ass och Gittarist an de Gruppe Fracture (2005-2012) an Daily Vacation (zënter 2012). Hien huet en anere Projet mam Numm Lunar Boy From Salem. Den Yves Stephany war Bassist an de Gruppen John McAsskill a Metro.

 Diskografie 

 Albumen 
 2008: May VII. Live at Mudam 
 2010: This Is Aerial Spacerock, Keep Your Hair On!!
 2014: Astral Bender
 2017: Cyclorama /
 2023: Kill the Myth

 EPen 
 2007: Meeting Planets
 2011: Honeymoon 
 2011: Soundwave 
 2015: Zodiac Free 
 2011: Twin Asteroid 
 2011: Neutra
 2020: Remixes

 Um Spaweck 
 Cyclorama op Bandcamp, Soundcloud a Facebook
 Diskografie  op Rate Your Music

Kategorie:Lëtzebuergesch Rockgruppen